Document ID: 31988L0233

KYMMENES KOMISSION DIREKTIIVI,
annettu 2 päivänä maaliskuuta 1988,
kosmeettisia valmisteita koskevan jäsenvaltioiden lainsäädännön lähentämisestä annetun neuvoston direktiivin 76/768/ETY liitteiden II, III, IV ja VI mukauttamisesta tekniikan kehitykseen (88/233/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon kosmeettisia valmisteita koskevan jäsenvaltioiden lainsäädännön lähentämisestä 27 päivänä heinäkuuta 1976 annetun neuvoston direktiivin 76/768/ETY(1), sellaisena kuin se on viimeksi muutettuna direktiivillä 87/137/ETY(2), ja erityisesti sen 8 artiklan 2 kohdan,
sekä katsoo, että
käytettävissä olevan tiedon perusteella tietyt väliaikaisesti sallitut väriaineet, aineet ja säilöntäaineet voidaan sallia pysyvästi, kun taas toiset on kiellettävä pysyvästi tai sallittava edelleen määräajaksi,
kansanterveyden suojelemiseksi on tarpeen kieltää 3,4',5tribromosalisyylianilididin, "Phytolacca"-lajit ja niistä tehtyjen valmisteiden, retinoiinihapon ja tiettyjen hiusvärien käyttö,
kansanterveyden suojelemiseksi on tarpeen antaa säännöksiä tai määräyksiä tioglykolihappoa, sen suoloja ja estereitä sisältävien kosmeettisten valmisteiden käyttöohjeista ja pakollisista varoitusmerkinnöistä selosteissa,
käytettävissä olevan tiedon perusteella kinolin-8-olin ja bis(8hydroksikinoli)sulfaatin käyttöaluetta on laajennettava,
uusimman tieteellisen ja teknisen tutkimuksen perusteella etidronihapon ja sen suolojen käyttö hiustenhoidossa ja erityissaippuoissa voidaan sallia tietyin edellytyksin,
on tarpeen kieltää klorfenesiini-säilöntäaineen muu käyttö, ja
tässä direktiivissä säädetyt toimenpiteet ovat kosmeettisia valmisteita koskevien kaupan teknisten esteiden poistamiseksi laadittujen direktiivien mukauttamista tekniikan kehitykseen käsittelevän komitean lausunnon mukaiset,
ON ANTANUT TÄMÄN DIREKTIIVIN:
1 artikla
Muutetaan direktiiviä 76/768/ETY seuraavasti:
1. Liitteessä II:
- poistetaan ilmaisu "paitsi tribromosalisyylianilidin epäpuhtauksina liitteessä IV olevassa 1 osassa säädetyin edellytyksin" kohdasta 350 ja 351;
- poistetaan ilmaisu "paitsi heksaklorofeenin epäpuhtautena liitteessä VI olevassa 1 osassa numeron 6 kohdalla määrätyin edellytyksin" kohdasta 367;
- lisätään seuraavat numerot:
"373. 3,4',5-Tribromosalisyylianlidi (tribromsalaani) 374. Phytolacca spp. ja niistä tehdyt valmisteet 375. Tretinoiini* (retinoiinihappo ja sen suolat) 376. 1-Metoksi-2,4-diaminobentseeni (2,4-diaminoanisoli - CI 76050) 377. 1-Metoksi-2,5-diaminobentseeni (2,5-diaminoanisoli) 378. Väriaine CI 12140 379. Väriaine CI 26105 380. Väriaine CI 42555 Väriaine CI 42555-1 Väriaine CI 42555-2".
2. Liitteessä III olevassa 1 osassa:
- korvataan numerot 2 ja 51 seuraavasti:
TAULUKON PAIKKA
"
- lisätään numerot 53 ja 54:
TAULUKON PAIKKA
"
3. Liitteessä III olevassa 2 osassa:
a) lisätään väriaine Acid Red 195 ja siihen liittyen:
- väri: punainen
- soveltamisala: 3;
b) poistetaan 13 065.
4. Muutetaan liitteessä IV olevaa 1 osaa seuraavasti:
a) korvataan päivämäärä "31.12.1987" päivämäärällä "31.12.1989" g sarakkeessa seuraavien numeroiden kohdalla:
- N:o 2, 1,1,1-trikloorietaani,
- N:o 4, 2,2'-ditiobis (pyridiini-1-oksidi), additiotuote magnesiumsulfaattitrihydraatin kanssa;
b) poistetaan numerot 3 ja 5 - 3,4',5-tribromosalisyylianilidi ja 1-fenoksipropan-2-oli.
5. Liitteessä IV olevassa 2 osassa:
a) poistetaan numerot 12 700, 44 025, 73 312 ja Acid Red 195;
b) korvataan sarakkeessa "Määräaika" päivämäärä "31.12.1987" päivämäärällä "31.12.1988" numeroiden 13 065, 21 110, 42 535, 44 045, 61 554 ja 73 900 kohdalla;
c) poistetaan ilmaisu "Muut rajoitukset ja vaatimukset" -sarakkeesta numeron 13 065 kohdalla.
6. Liitteessä VI olevassa 1 osassa:
a) lisätään seuraavat numerot:
TAULUKON PAIKKA
"
b) poistetaan teksti d sarakkeesta aineen numeron 19 kohdalla,
7. Liitteessä VI olevassa 2 osassa:
a) poistetaan seuraavat numerot:
7. 5-Bromo-5-nitro-1,3-dioksaani,
8. 10-Undekeenihappo: esterit, amidi, mono- ja bis(2-hydroksietyyli)amidit ja niiden sulfosukkinaatit (+)
10. 2-Kloro-N(hydroksimetyyli)asetamidi,
11. Pyritionialumiinikamsilaatti (INNM),
14. 1-Fenoksipropan-2-oli,
18. Heksetidiini (INN) (+).
22. 2-Klooriasetamidi,
23. 1-Dodekyyliguadiniumasetaatti (dodiini - ISO) (+)
24. Klooriheksidiini (INN) ja sen diglukonaatti, diasetaatti ja dihydrokloridi (+);
b) poistetaan numerolla 2 merkityn aineen, klorfenesiinin, kohdalla tunnus (+) b sarakkeesta, korvataan pitoisuuden prosentti 0,5 % prosentiksi 0,3 % c sarakkeessa, ja korvataan päivämäärä "31.12.1987" päivämäärällä "31.12.1989" f sarakkeessa;
c) korvataan päivämäärä "31.12.1987" päivämäärällä "31.12.1988" f sarakkeessa seuraavan numeron osalta: 16. Bentsalkoniumkloridi (INN), -bromidi ja -sakkarinaatti (+);
d) korvataan päivämäärä "31.12.1987" päivämäärällä "31.12.1989" f sarakkeessa seuraavan numeron osalta: 17,1-[1,3-bis(hydroksimetyyli)-2,5-dioksoimidatsolidin-1-yyli]-1,3bis(hydroksimetyyli)urea;
e) korvataan numerolla 21 merkityn aineen, bentsyyliformaali, kohdalla b sarakkeessa oleva nimi nimellä 'Bentsyylihemiformaali' ja päivämäärä "31.12.1987" korvataan päivämäärällä "31.12.1989" f sarakkeessa.
2 artikla
1. Jäsenvaltioiden on toteutettava tarvittavat toimenpiteet sen varmistamiseksi, että 1 artiklan 1 kohdassa tarkoitettujen aineiden osalta 1 päivästä tammikuuta 1989 alkaen ja 1 artiklan 2, 3, 6 ja 7 kohdassa tarkoitettujen aineiden osalta 1 päivästä tammikuuta 1990 alkaen yhteisöön sijoittautuneet valmistajat ja maahantuojat eivät saata markkinoille valmisteita, jotka eivät täytä tämän direktiivin vaatimuksia, edellä sanotun kuitenkaan rajoittamatta 1 artiklan 4, 5 ja 7 kohdassa mainittuja lupia koskevien päivämäärien soveltamista.
2. Jäsenvaltioiden on toteutettava tarvittavat toimenpiteet sen varmistamiseksi, että 1 kohdassa tarkoitettuja valmisteita, jotka sisältävät 1 artiklan 1 kohdassa tarkoitettuja aineita, sekä aineita, joita tarkoitetaan 1 artiklan 2, 3, 6 ja 7 kohdassa, ei myydä eikä toimiteta kuluttajalle ensin mainittujen aineiden osalta 31 päivän joulukuuta 1989 ja jälkimmäisenä mainittujen aineiden osalta 31 päivän joulukuuta 1991 jälkeen.
3 artikla
1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä syyskuuta 1988. Niiden on ilmoitettava tästä komissiolle viipymättä.
2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle.
4 artikla
Tämä direktiivi on osoitettu kaikille jäsenvaltioille.
Tehty Brysselissä 2 päivänä maaliskuuta 1988.

Labels: 0
1
15